**ROMÂNIA**

**JUDEŢUL BACĂU**

**ORAŞUL BUHUŞI**

**DISPOZIŢIA NR.240**

**DIN 28.02.2017**

**privind aprobarea Planului de integritate la nivelul Primăriei orașului Buhuși,**

**pentru implementarea Strategiei Naționale Anticorupție pe perioada 2016-2020**

**Primarul oraşului Buhuşi, judeţul Bacău;**

**Având în vedere:**

* Adresa nr.104504/09.11.2016 a Ministerului Dezvoltării Regionale și Administrației Publice, înregistrată la instituţia noastră sub nr.39766/11.11.2016;
* referatul nr.9769/28.02.2017 al Grupului de lucru SNA 2016-2020, prin care se propune aprobarea Planului de integritate, la nivelul Primăriei Orașului Buhuși, pentru implementarea Strategiei Naționale Anticorupție pe perioada 2016-2020;
* H.G. nr.583/23.08.2016 privind aprobarea Strategiei naţionale anticorupţie pe perioada 2016 - 2020, a seturilor de indicatori de performanţă, a riscurilor asociate obiectivelor şi măsurilor din strategie şi a surselor de verificare, a inventarului măsurilor de transparenţă instituţională şi de prevenire a corupţiei, a indicatorilor de evaluare, precum şi a standardelor de publicare a informaţiilor de interes public;
* Dispoziția nr. 1183/08.12.2016 privind desemnarea persoanelor responsabile cu implementarea Strategiei Naţionale Anticorupţie la nivelul Unităţii Administrativ – Teritoriale Buhuşi, în perioada 2016-2020;
* Dispoziția nr. 119/28.01.2017 privind formarea grupului de lucru pentru integritate, precum și stabilirea persoanei responsabile cu analiza vulnerabilităților și riscurilor la nivelul Unităţii Administrativ – Teritoriale Buhuşi, în perioada 2016-2020;
* Legea nr.78/2000 pentru prevenirea, descoperirea şi sancţionarea faptelor de corupţie, modificat și completat;
* Legea nr.544/2001 privind liberul acces la informaţiile de interes public, modificată și completată;
* OG nr.27/2002 privind reglementarea activităţii de soluţionare a petiţiilor, modificată și completată;
* Legea nr.161/2003 rivind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, modificată și completată;
* Legea nr.52/2003 privind transparenţa decizională în administraţia publică, republicată și modificată;
* Legea nr.571/2004 privind protecţia personalului din autorităţile publice, instituţiile publice şi din alte unităţi care semnalează încălcări ale legii, modificată și completată;
* în temeiul art.63, art.68 şi art.115, alin.1, lit.a din Legea administraţiei publice locale nr. 215/2001, republicată, cu modificările şi completările ulterioare.

# **DISPUNE:**

 **Art.1.** Se aprobă Planul de integritate la nivelul Primăriei orașului Buhuși, pentru perioada 2016-2020, conform anexei – parte integrantă din prezenta dispoziție.

 **Art.2.** Prezenta dispoziție va fi dusă la îndeplinire de cătrepersoanele responsabile cu implementarea Strategiei Naționale Anticorupție pe perioada 2016-2020, la nivelul Primăriei Orașului Buhuși.

**Art.3.** Prezenta dispoziţie poate fi contestată în termen de 30 de zile la instanţa de contencios administrativă competentă, în condițiile Legii nr.554/2004 – legea contenciosului administrativ, modificată și completată.

 **Art.4.** Prezenta dispoziție va fi comunicată Instituţiei Prefectului - Judeţul Bacău, în vederea exercitării controlului de legalitate, Primarului oraşului Buhuşi, Grupului de lucru SNA 2016-2020 de la nivelul Primăriei orașului Buhuși, MDRAP București și va fi dusă la cunoștință publică prin afișare.

**PRIMARUL ORAŞULUI BUHUŞI,**

**VASILE ZAHARIA**

 **Avizat pentru legalitate**

 **Secretarul oraşului,**

 **Cons. jur.** **OANA MIHAI**